CELEX: 62021TN0668
Language: hr
Date: 2021-10-15 00:00:00
Title: Predmet T-668/21: Tužba podnesena 15. listopada 2021. – Siremar/Komisija

3.1.2022   
            
            
               HR
            
            
               Službeni list Europske unije
            
            
               C 2/42
            
         
      Tužba podnesena 15. listopada 2021. – Siremar/Komisija
      (Predmet T-668/21)
      (2022/C 2/58)
      Jezik postupka: talijanski
      
         Stranke
      
      
         Tužitelj: Sicilia Regionale Marittima SpA – Siremar (Rim, Italija) (zastupnici: B. Nascimbene, F. Rossi Dal Pozzo i A. Moriconi, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi članke 2. i 3. odluke od 17. lipnja 2021.;
               
            
                  —
               
               
                  podredno, poništi članke 5. i 6. odluke u kojima se nalaže stvaran i bezodložan povrat navodnih potpora;
               
            
                  —
               
               
                  naloži Komisiji snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na povredi članka 107. stavka 1. i članka 108. stavka 2. UFEU-a te Smjernica za sanaciju i restrukturiranje iz 2004.
                  
                              —
                           
                           
                              U tom pogledu ističe da je u toj odluci počinjena pogreška koja se tiče prava prilikom primjene članka 107. stavka 3. točke (b) UFEU-a i Smjernica iz 2004, u dijelu u kojem se njome utvrđuje da je trajanje potpore za sanaciju društva Siremar nezakonito produženo za godinu dana i da je ona nespojiva s pravilima Unije u području državnih potpora.
                           
                        
            
                  2.
               
               
                  Drugi tužbeni razlog, koji se temelji na povredi članka 107. stavka 1. i članka 108. stavka 2. UFEU-a u vezi s oslobođenjem od plaćanja određenih poreza.
                  
                              —
                           
                           
                              U tom pogledu ističe da pravo na sporno porezno oslobođenje podliježe uvjetima koji su općenito utvrđeni za stečajne postupke.
                           
                        
            
                  3.
               
               
                  Treći tužbeni razlog, koji se temelji na povredi načela pravne sigurnosti i dobre uprave u vezi s trajanjem postupka i posljedičnom nezakonitosti nalaganja povrata.
                  
                              —
                           
                           
                              U tom pogledu ističe da je ovdje osporavani istražni postupak predugo trajao, protivno načelu pravne sigurnosti i dobre uprave, kao i njima povezanim općim načelima.